64 SZAKOSZTÁLYI ÜGYEK 



teljesen fel lesz az idén használva még akkor is, ha az átalány osok ügye 

 kapcsán a kért 800 korona segélyt megkapjuk. 



Végül nem mulaszthatom el megemlíteni, hogy szakosztályimkat a 

 Társulat tisztikara a folyóiratunkkal és pénzügyeinkkel kapcsolatosan, a 

 múlt évben is a leggondosabb és előzékeny intézkedéseivel támogatta, miért 

 is azt elismerés és köszönet illeti meg. Dr. Tuzson János. 



szerkesztő. 



Mágocsy Dietz S. indítványozza, hogy úgy a jegyzőnek, mint a 

 szerkesztőnek, jelentéseik megírásáért köszönet mondassék, jelentéseik pedig 

 egész terjedelemben felvétessenek a Közleményekbe. 



Az indítványt a szakosztály helyesli és elfogadja. 



Kümmerle J. B. a szerkesztő jelentésének azon részéhez szólva, 

 mely az ö Index-éiöl emlékszik meg, felemlíti, hogy az Index a külföldön 

 is tetszésre talált, a mi szintén bizonyítja, hogy arra szükség volt. Hogy az 

 Index-et folytathassa, kéri a szakosztály támogatását. 



Klein Gy. elnök indítványozza, hogy Kümmerle J. B.-nek az 

 Index megírásáért köszönet mondassék s ez a jegyzőkönyvbe is bevétessék. 

 A szakosztály az indítványhoz hozzájárul. 



4. A jegyző jelenti, hogy a szerkesztő-bizottsághoz indítvány érkezett, 

 melyet szó szerint, a mint itt következik, fel is olvas. 



„Alulírottak azzal a tiszteletteljes kérelemmel járulunk a tek. szer- 

 kesztő-bizottság elé, hogj"^ a következő határozati javaslatot kegyeskedjék 

 a f. hó 9-én összeülő növénytani szakosztályi ülés „Jelentések" czímü első 

 tárgya során a szakosztály elé terjeszteni : 



Kimondja a szakosztály, hogy a szakosztály elnökségére, úgy mint 

 az elnöki és alelnöki tisztségekre szóló választás hatálya három évi idő- 

 szakra terjed, meljmek letelte után, vagyis minden tisztújító ülés alkalmával 

 az elnökség szükségképen változzék. 



Budapest, 1910. évi febr. hó 6-án. . Mély tisztelettel, 



a szakosztály több tagja nevében: dr. Jávorka Sándor s. k.; 

 Smoquina s. k.; dr. Kümmmerle Jenő Béla s. k.; dr. Lengyel 

 Gé za s. k." 



A jegyző jelenti a szakosztálynak, hogy a szerkesztő-bizottság beha- 

 tóan foglalkozott ezzel az indítványnyal és egyhangúlag a következő javas- 

 latot ajánlja a szakosztálynak elfogadásra : 



„A szakosztály elfogadja az indítványtevők indítványát, olyképen 

 azonban, hogy a szakosztály szabályzata ezen határozat bekapcsolásával 

 záros határidőn belül átdolgoztassék, a mikor is az összes ügyrendi sza- 

 bályok érvénybe fognak lépni." 



A jegyző utal jelentésére, melyben kiemelte, hogy a Szakosztály 

 szabályzata sok tekintetben elavult, és átdolgozásra szorul. A javított sza- 

 bályzatba kell majd az indítványtevők indítványát felvenni. Az indítvány 

 a mai ülésen már nem emelkedhetik érvényes határozattá, mert azt előbb 

 a választmánynak kell bejelenteni. 



Kümmerle J. B. az aláírók nevében jelenti, hogy a szerkesztő- 

 bizottság javaslatát elfogadja. 



Hathalmi Gabnay F. a záros határidőt az április havi szakülós 

 idejére kéri kitűzni. 



